Intézményi gyermekétkeztetéshez kapcsolódó rendszeres települési támogatás 

	Ügytípus
	Intézményi gyermekétkeztetéshez kapcsolódó rendszeres települési támogatás 

	Rövid leírás
	A Gyermekétkeztetés esetén térítési díj hozzájárulásban részesíthető az a család, aki a gyermekek védelméről és a gyámügyi igazgatásról szóló 1997. évi XXXI. törvény 21/B. §-a alapján ingyenes és kedvezményes gyermekétkeztetésben nem részesül, feltéve, ha a gyermeket gondozó családban az egy főre jutó jövedelem nem haladja meg a 119.000,- Ft-ot, ill. 128.000,- Ft-ot, amennyiben a gyermeket egyedülálló szülő, vagy törvényes képviselő gondozza és a családban az egy főre jutó jövedelem nem haladja meg a 129.000,- Ft-ot, ill. 138.000,- Ft-ot. A térítési díj hozzájárulás mértéke: családos kérelmező esetén 119.000,- Ft-ot meg nem haladó egy főre jutó jövedelemnél, valamint gyermekét egyedülálló szülő esetén 129.000,- Ft-ot meg nem haladó egy főre jutó jövedelemnél 50%, családos kérelmező esetén 128.000,- Ft-ot meg nem haladó egy főre jutó jövedelemnél, valamint gyermekét egyedülálló szülő esetén 138.000,- Ft-ot meg nem haladó egy főre jutó jövedelemnél pedig 30%.  A térítési díj hozzájárulás a tanév időtartama alatt a kérelem benyújtása hónapjának első napjától a tanév utolsó napjáig kerül megállapításra. A hozzájárulás - számla ellenében, köznevelési intézményenként - havonta utólag kerül megtérítésre.


	Az ügyet intéző iroda
	Humán Osztály Szociális és Lakásügyi Csoport

	Címe
	8800 Nagykanizsa, Erzsébet tér 7.

	Ügyfélfogadási időpontok:
	hétfő: 8:00-12:00,
kedd: nincs ügyfélfogadás
szerda: 8:00-12:00, 13.00-16.00
csütörtök: 8:00-12:00 
péntek: nincs ügyfélfogadás

	Ügyintézők
	Dombi-Kaczor Kinga (20/849-2439), Koronczai Erzsébet (20/849-2455), Németh György (20/849-2441), Tollárné Tóth Tímea (20/849-2415), Farkas-Rónaszéki Ágota (20/849-2338)  

	Igénylő
	Az önkormányzat közigazgatási területén lakóhellyel vagy tartózkodási hellyel rendelkező és életvitelszerűen is Nagykanizsa Megyei Jogú Város területén lakó személy, és aki megfelel az önkormányzati rendeletben meghatározott feltételeknek.

	Ügyintézési határidő
	60 nap, hiánytalan kérelem esetén 8 nap

	Ügyintézés díja
	illetékmentes

	Szükséges iratok
	Kérelem az előírt formanyomtatványon, a családban élő személyeknek a kérelem benyújtását megelőző hónapra vonatkozó nettó jövedelméről szóló igazolás(ok), nagykorú gyermek iskolalátogatási igazolása.

	Kapcsolódó jogszabályok
	Nagykanizsa Megyei Jogú Város Közgyűlésének 6/2015. (II.16.) önkormányzati rendelete a pénzbeli és természetben nyújtott szociális ellátásokról.


